**ПОКАНА**

ЗА ИЗБОР НА ЮРИДИЧЕСКИ ЛИЦА С НЕСТОПАНСКА ЦЕЛ,

ЧИИТО ПРЕДСТАВИТЕЛИ ДА УЧАСТВАТ КАТО НАБЛЮДАТЕЛИ С ПРАВО НА СЪВЕЩАТЕЛЕН ГЛАС В СЪСТАВА НА КОМИТЕТА ЗА НАБЛЮДЕНИЕ НА ПРОГРАМА „ТЕХНИЧЕСКА ПОМОЩ“ ЗА ПРОГРАМЕН ПЕРИОД 2021-2027 Г.

1. В изпълнение на разпоредбата на чл. 13, ал. 9, т. 9 от Постановление № 302 на Министерския съвет от 29.09.2022 г. *за създаване на комитети за наблюдение на Споразумението за партньорство на Република България и на програмите, съфинансирани от ЕФСУ, за програмен период 2021 – 2027 г*. (ПМС №302/2022 г.) и в съответствие с *Механизма за избор на юридически лица с нестопанска цел, чиито представители да участват като наблюдатели с право на съвещателен глас в състава на Комитета за наблюдение на Програма „Техническа помощ“* (Механизма), утвърден от ръководителя на Управляващия орган на Програма „Техническа помощ“ (УО на ПТП), съгласно чл. 13, ал. 10 на ПМС №302/2022 г., УО на ПТП открива процедура за определяне на представители на **юридически лица с нестопанска цел (ЮЛНЦ)**, които да участват в състава на Комитета за наблюдение (КН) на ПТП като **наблюдатели със съвещателен глас.**

На основание § 4, т. 8 от Заключителните разпоредби на ПМС №302/2022 г. функциите на КН на Оперативна програма „Добро управление“ за програмния период 2014 *–* 2020 г. ще се изпълняват от КН на ПТП за програмния период 2021 – 2027 г.

В тази връзка УО на ПТП отправя **покана** към следните групи ЮЛНЦ, **работещи в сферата на**:

* административното обслужване;
* електронното управление;
* съдебната система;
* управлението на човешките ресурси;
* прозрачност и откритост на управлението и правораздаването.
1. ЮЛНЦ от посочените по-горе групи, желаещи да участват в избора, трябва да отговарят на условията, определени в чл. 2 на Механизма, както следва:
* да са регистрирани по реда на Закона за юридическите лица с нестопанска цел най-малко 2 години преди датата на подаване на заявлението по чл. 4;
* да са действащи и да извършват дейност за постигане на целите си не по-малко от 2 години към датата на подаване на заявлението по чл. 4;
* да не членуват в национално представителните организации на работниците и служителите и на работодателите, както и в национално представителните организации на и за хората с увреждания.
1. **В срок до 10 ноември 2022 г., 17:30 часа,** всяко заинтересовано ЮЛНЦ от посочените по-горе групи **може да подаде заявление за участие в избора** на електронна поща TAP-com@government.bg.

Заявленията се подават по приложения образец само по електронна поща, като документите се подписват с квалифициран електронен подпис (КЕП) от законен представител на ЮЛНЦ.

Всяко заинтересовано ЮЛНЦ от посочените по-горе групи може да подаде само едно заявление за участие в избора.

1. Към заявлението се прилагат следните документи:
* удостоверение за актуално състояние, издадено от компетентния съд, когато ЮЛНЦ не е вписано в Регистъра на юридическите лица с нестопанска цел към Агенцията по вписванията;
* декларация по приложен образец.
1. **В срок до 10 работни дни** след изтичане на срока по чл. 4, ал. 1 от Механизма, ЮЛНЦ, отговарящи на условията по чл. 2, се уведомяват по електронна поща и се канят да излъчат общ наблюдател и негов заместник за съответната група по чл. 1.
2. **В срок до 7 работни дни** от уведомяването по чл. 5, ал. 1 от Механизма, ЮЛНЦ уведомяват по електронна поща за излъчения наблюдател от съответната група и за неговия заместник, като представят доказателства за постигнатото съгласие за избора им и документи, доказващи обстоятелствата по чл. 5, ал. 3 от Механизма за всеки наблюдател/заместник.
3. Всеки от наблюдателите и техните заместници трябва да отговаря на следните условия:
* да не е осъждан за престъпление с влязла в сила присъда, освен ако е реабилитиран;
* да има минимум 2 години опит в сферата на дейност на лицата, за чийто представител е номиниран;
* да е служител или да е член на върховен орган или на управителен орган на някое от избраните ЮЛНЦ.
1. До предоставянето на документите по т. 7 съответният наблюдател/заместник не може да участва в заседанията на КН на ПТП.

**ПРИЛОЖЕНИЯ:**

* 1. Заявление (образец);
	2. Декларация (образец).